தாக்கா: ஜிம்பாப்பே அணியுடனான 2வது டெஸ்ட் போட்டியில், வங்கதேசம் முதல் இன்னிங்சில் 7 விக்கெட் இழப்புக்கு 522 ரன் குவித்து டிக்ளெர் செய்தது. மிர்பூர் தேசிய ஸ்டேடியத்தில் நேற்று தொடங்கிய இப்போட்டியில், டாசில் வென்ற வங்கதேசம் முதலில் பேட் செய்தது. அந்த அணி 11.1 ஓவரில் 26 ரன்னுக்கு 3 விக்கெட் இழந்து திணறிய நிலையில், மோமினுல் - முஷ்பிகுர் இணை 4வது விக்கெட்டுக்கு 266 ரன் சேர்த்தது. மோமினுல் 161 ரன் (247 பந்து, 19 பவுண்டரி) விளாசி ஆட்டமிழந்தார். முதல் நாள் முடிவில் வங்கதேசம் 5 விக்கெட் இழப்புக்கு 303 ரன் எடுத்திருந்தது. முஷ்பிகுர் ரகிம் 111 ரன், கேப்டன் மகமதுல்லா (0) இருவரும் நேற்று 2ம் நாள் ஆட்டத்தை தொடங்கினர். மகமதுல்லா 36, ஆரிபுல் ஹக் 4 ரன்னில் பெவிலியன் திரும்பினர். அடுத்து வந்த மெகதி ஹசன் மிராஸ் பொறுப்புடன் கம்பெனி கொடுக்க, முஷ்பிகுர் இரட்டை சதம் அடித்து அசத்தினார். மறுமுனையில் மிராஸ் அரை சதம் கடந்தார். வங்கதேச அணி 7 விக்கெட் இழப்புக்கு 5212 ரன் என்ற ஸ்கோருடன் முதல் இன்னிங்சை முடித்துக் கொள்வதாக அறிவித்தது (160 ஓவர்).முஷ்பிகுர் 219 ரன் ( 421 பந்து, 18 பவுண்டரி, 1 சிக்சர்), மிராஸ் 68 ரன்னுட..